cyanic-selkie/wikianc huggingface dataset:
আলী আকবর ইবনে হোসাইন
জীবনী
আলী আল-আকবর ১১ শা'বান ৩৩ হিজরিতে (১০ মার্চ ৬৫৪ খ্রিস্টাব্দ) মদিনায় জন্মগ্রহণ করেন। তার পিতার নাম হোসাইন ইবনে আলী এবং তার মা লায়লা বিনতে আবি মুররা। কারবালার যুদ্ধে তার বয়স ছিল ১৮ বছর। তার দুই ভাইয়ের নামও ছিল 'আলী' ; একজন আলী আল-আসগর ইবনে হুসেইন এবং আরেকজন আলী আল-আওসাত ইবনে হোসাইন যা পরবর্তীতে জয়নুল আবিদিন হিসেবে পরিচিত। বংশতালিকাবিদ এবং ঐতিহাসিকরা আকবর নামের কারণে তাকে হোসাইনের জ্যেষ্ঠ পুত্র বলে মনে করেন। আকবর একটি আরবি শব্দ যার অর্থ "বৃহত্তর" বা "সর্বশ্রেষ্ঠ"। কিশোরটি তার মাতামহ মুহাম্মদ, আল্লাহর নবীর সাথে এতটাই সাদৃশ্যপূর্ণ ছিল যে, হোসাইন ইবনে আলী প্রায়শই বলতেন, "যখনই আমি আমার নানাকে মিস করি তখনই আমি আলী আল-আকবরের মুখের দিকে তাকাই।" আলী আল-আকবর কারবালার যুদ্ধে ৬১ হিজরির ১০ মহররমে মুরাহ ইবনে মুনকাদের হাতে নিহত হন।
সমাধি
৬৮০ সালের ১০ অক্টোবর (১০ মহররম, ৬১ হিজরি) আশুরার দিনে আলী আল-আকবর ইয়াজিদের সেনাবাহিনীর হাতে শহিদ হন। তিনি বনী হাশিম-এর প্রথম ব্যক্তি যিনি যুদ্ধের ময়দানে গিয়ে নিহত হন। তাকে সমাধিস্থ করা হয়। হোসাইনের পায়ের নিচে। হোসাইনের মাজার-টি ষড়ভুজাকার কারণ আলী আল-আকবরের সমাধিস্থলটি হোসাইনের মাজারের ভিতরে অবস্থিত।
প্রভাব
আলী আল-আকবর ছিলেন পিতা হোসাইনের পদাংক অনুসারী, যুদ্ধের ময়দানে সত্যের জন্য এক তেজস্বী সহযোগীও । ইসলামী বিশ্বে বিশেষ করে সুন্নী ও শিয়া দৃষ্টিভঙ্গিতে, হোসাইনের কষ্ট ও মৃত্যু অন্যায়ের বিরুদ্ধে ন্যায়ের সংগ্রামে এবং অন্যায় ও মিথ্যার বিরুদ্ধে ন্যায় ও সত্যের জন্য সংগ্রামে আত্মত্যাগের প্রতীক হয়ে ওঠে। অত্যাচারী শাসকদের দ্বারা ইসলামের কলুষতা ঠেকাতে এবং এর ধ্যান-ধারণাকে রক্ষা করার জন্য হোসাইন এবং তার অনুসারীদের আত্মত্যাগের অবস্থানটি অত্যাচারী ও অন্যায়ের বিরুদ্ধে ভবিষ্যতের অভ্যুত্থানকে অনুপ্রাণিত করে প্রতিরোধের প্রতীক হয়ে ওঠে। নেলসন ম্যান্ডেলা এবং মহাত্মা গান্ধীর মতো অনেক বিখ্যাত চরিত্র, নিপীড়নের বিরুদ্ধে হোসাইনের অবস্থানকে অন্যায়ের বিরুদ্ধে তাদের নিজস্ব লড়াইয়ের মডেল হিসেবে উল্লেখ করেছেন।
জোন লরিং
জোন লরিং (জন্ম ম্যাডেলিন এলিস, ১৭ এপ্রিল ১৯২৬ - ৩০ মে ২০১৪) ছিলেন একজন মার্কিন অভিনেত্রী ও গায়িকা। তিনি চলচ্চিত্র ও মঞ্চে তার কাজের জন্য পরিচিতি অর্জন করেন। তিনি দ্য কর্ন ইজ গ্রিন (১৯৪৫) চলচ্চিত্রে বেসি ওয়েটি চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৫০ সালে কাম ব্যাক, লিটল শেবা নাটকে প্রথমবারের মত ম্যারি বাকহোল্ডার চরিত্রে অভিনয় করেন, এবং এর জন্য তিনি ডোনাল্ডসন পুরস্কার অর্জন করেন।
প্রারম্ভিক জীবন
লরিং ১৯২৬ সালে ১৭ই এপ্রিল হংকং-এ জন্মগ্রহণ করেন। তার মাতা আনিয়া এলিস (১৯০৪-১৯৯৪) ছিলেন একজন ইহুদি অভিবাসী। তারা ১৯৩৭ সালে দ্বিতীয় বিশ্বযুদ্ধের শুরুতে হংকং-এ জাপানের আক্রমণকালে হংকং থেকে নৌকায় করে হনলুলু ও পরে মার্কিন যুক্তরাষ্ট্রের সান ফ্রান্সিস্কোতে পৌঁছান। এরপর তারা লস অ্যাঞ্জেলেসে চলে যান এবং ম্যাডেলিন ("ডেলি" ডাকনামে পরিচিত) শিশু অভিনেত্রী হিসেবে বেতার ও চলচ্চিত্রে কাজ শুরু করেন। আ ডেট উইথ জুডি (১৯৪২) বেতার অনুষ্ঠানের নাম ভূমিকায় কাজ করার সময় তার নাম ছিল "ডেলি এলিস"। পরবর্তীকালে তিনি তার মঞ্চনাম হিসেবে "জোন লরিং" নামটি গ্রহণ করেন।
যানবাহন সংযোজন ভবন
যানবাহন সংযোজন ভবন বা ভেহিক্যাল অ্যাসেম্বলি বিল্ডিং (মূলত ভার্টিক্যাল অ্যাসেম্বলি বিল্ডিং), বা ভিএবি হল নাসার কেনেডি স্পেস সেন্টারের (কেএসসি) একটি বড় ভবন, যা বৃহৎ স্যাটার্ন ফাইভ ও স্পেস শাটলের মতো বৃহৎ প্রাক-তৈরি মহাকাশ যানের উপাদানগুলিকে একত্রিত করা এবং নাসা দ্বারা ব্যবহৃত তিনটি মোবাইল লঞ্চার প্ল্যাটফর্মের একটিতে উল্লম্বভাবে স্থাপনের জন্য নকশা করা হয়েছে। আর্টেমিস ১ অভিযানের প্রস্তুতির জন্য ২০২২ সালের মার্চ মাস পর্যন্ত প্রথম স্পেস লঞ্চ সিস্টেম (এসএলএস) রকেটটি ভিতরে একত্রিত করা হয়েছিল, যা ২০২২ সালের ১৬ই নভেম্বর উৎক্ষেপণ করা হয়েছিল।
এটি ১২,৯৪,২৮,০০০ ঘনফুটের (৩৬,৬৫,০০০ ঘনফুট) আয়তনের সঙ্গে ২০২২ সালের হিসাবে আয়তনের দিক থেকে বিশ্বের অষ্টম বৃহত্তম ভবন। ভবনটি জ্যাক্সনভিলের ১৪৯ মাইল (২৪০ কিমি) দক্ষিণে, মায়ামির ২১৯ মাইল (৩৫২ কিমি) উত্তরে এবং ফ্লোরিডার আটলান্টিক উপকূলে মেরিট দ্বীপে অরল্যান্ডোর ৫০ মাইল (৮০ কিমি) পূর্বে কেএসসি-তে লঞ্চ কমপ্লেক্স ৩৯এ-এর মধ্যে অবস্থিত।
ভিএবি হল বিশ্বের বৃহত্তম একতলা ভবন, ১৯৭৪ সাল পর্যন্ত ফ্লোরিডায় সবচেয়ে উঁচু ভবন (৫২৬ ফুট বা ১৬০ মিটার) ছিল, এবং এটি একটি শহুরে এলাকার বাইরে মার্কিন যুক্তরাষ্ট্রের সবচেয়ে উঁচু ভবন।
২০১৯-এ বাংলাদেশ
২০১৯-এ বাংলাদেশে সংঘটিত হওয়া ঘটনাবলির সংক্ষিপ্ত সার এটি।
কন্নড় সাহিত্য
কন্নড় সাহিত্য হল প্রধানত দক্ষিণ ভারতের কর্ণাটক রাজ্যে কথিত এবং কন্নড় লিপিতে লিখিত দ্রাবিড় কন্নড় ভাষায় রচিত সাহিত্য।
এই সাহিত্যকে দেড় হাজার বছরের প্রাচীন এক সাহিত্যধারা মনে করা হয়।  খ্রিস্টীয় নবম শতাব্দী থেকে বর্তমান কাল পর্যন্ত সমৃদ্ধ পাণ্ডুলিপি প্রথায় নির্দিষ্ট কিছু কন্নড় সাহিত্যকর্ম এখনও সুলভ। কন্নড় ভাষা তিনটি ভাষাগত পর্যায়ে বিভক্ত: প্রাচীন (৪৫০-১২০০ খ্রিস্টাব্দ), মধ্য (১২০০-১৭০০ খ্রিস্টাব্দ) ও আধুনিক (১৭০০-বর্তমান); এবং আধুনিক যুগে উত্তরণের পূর্বাবধি এই সাহিত্যকে জৈন, লিঙ্গায়েত ও বৈষ্ণব —এই তিন শ্রেণির অন্তর্ভুক্ত করা হয়, কারণ এই তিনটি মতবিশ্বাসই কন্নড় ভাষার ধ্রুপদি সাহিত্যকে রূপদান করেছিল।   অষ্টাদশ শতাব্দীর আগের সাহিত্য প্রধানত ধর্মীয় সাহিত্য হলেও সেই যুগে কিছু ধর্মনিরপেক্ষ সাহিত্যও রচিত হয়েছিল।
কবিরাজমার্গ (আনুমানিক ৮৫০ খ্রিস্টাব্দ) থেকে শুরু করে দ্বাদশ শতাব্দীর মধ্যভাগ পর্যন্ত কন্নড় সাহিত্য প্রায় সম্পূর্ণতই জৈন সাহিত্যিকদের রচনা। এঁদের পৃষ্ঠপোষকতা করতেন চালুক্য, গঙ্গ, রাষ্ট্রকূট, হৈসল ও যাদব রাজারা। রাজা অমোঘবর্ষের রাজত্বকালে রচিত কবিরাজমার্গ কন্নড় সাহিত্যের প্রাচীনতম প্রাপ্ত সাহিত্য নিদর্শন হলেও আধুনিক গবেষকেরা সর্বসম্মতভাবেই মনে করেন যে এই ভাষায় গদ্য, কাব্য ও ব্যাকরণের ঐতিহ্য তার আগেও বিদ্যমান ছিল।
দ্বাদশ শতাব্দীতে লিঙ্গায়েত আন্দোলনের ফলে সৃষ্ট সাহিত্য জৈন সাহিত্যের সঙ্গে সঙ্গেই বিকাশ লাভ করতে শুরু করে। চতুর্দশ শতাব্দীতে বিজয়নগর সাম্রাজ্যের যুগে জৈন প্রভাব হ্রাস পেতে থাকে এবং পঞ্চদশ শতাব্দীতে এক নতুন বৈষ্ণব সাহিত্যের দ্রুত বৃদ্ধি ঘটে। এই যুগে হরিদাস সন্তদের ভক্তি আন্দোলন ছিল একটি যুগান্তকারী ঘটনা।
ষোড়শ শতাব্দীতে বিজয়নগর সাম্রাজ্যের পতনের পরে মহীশূরের ওডেয়ার ও কেলাডির নায়ক সহ বিভিন্ন রাজবংশ কন্নড় সাহিত্যের পৃষ্ঠপোষকতা করতে থাকে। ঊনবিংশ শতাব্দীতে গদ্য আখ্যান, উপন্যাস, ছোটোগল্পের মতো কয়েকটি ধারার উদ্ভব ঘটে ইংরেজি সাহিত্যের প্রভাবে। আধুনিক কন্নড় সাহিত্য সুপরিচিত ও বহুল স্বীকৃত: বিগত অর্ধশতাব্দীকালে কন্নড় ভাষার ৮ জন সাহিত্যিক জ্ঞানপীঠ পুরস্কার, ৬৩ জন সাহিত্যিক সাহিত্য অকাদেমি পুরস্কার এবং ৯ জন সাহিত্যিক সাহিত্য অকাদেমি ফেলোশিপ পেয়েছেন।
তাইপে ১০১
তাইপে ১০১ (Taipei 101) একটি সুপরিচিত বহুতল ভবন যা তাইওয়ানের, জিনই জেলার, তাইপে শহরে অবস্থিত। এর পূর্বের নাম ছিল তাইপে ওয়ার্ল্ড ফাইন্যান্সিয়াল সেন্টার। ২০০৪ সাল থেকে ২০১০ সাল পর্যন্ত এটি ছিল বিশ্বের সর্বোচ্চ ভবন। ২০১০ সালে উদ্বোধনের পর বুর্জ খলিফা এর স্থলাভিষিক্ত হয়। তাইপে ১০১ এর নকশা প্রনয়ন করেছে সি ওয়াই লি এন্ড পার্টনার্স এবং নির্মাণ করেছে কেটিআরটি জয়েন্ট ভেঞ্চার। উদ্বোধনের পর থেকে এই ভবনটি আধুনিক তাইওয়ানের প্রতিচ্ছবি হিসাবে বিবেচিত হয়ে আসছে এবং এটি ২০০৪ সালের Emporis Skyscraper Award অর্জন করে। তাইপে ১০১ থেকে করা আতশবাজির দৃশ্য ইংরেজি নববর্ষের অনুষ্ঠানে সারা বিশ্বে সম্প্রচারিত হয়। এছাড়াও এ ভবনটি ভ্রমণ বিষয়ক জার্নাল আর আন্তর্জাতিক মিডিয়াতে প্রায়শই স্থান পায়। তাইপে ১০১ - এ ভূমির ওপর ১০১ টি তলা রয়েছে এবং মাটির নিচে ৫ টি তলা রয়েছে ।
কর্মবিমুখতা
কর্মবিমুখতা বা কর্মে অনিহা হল শারিরীক সামর্থ্য থাকা সত্ত্বেও কর্মোদ্যমী না হওয়ার ইচ্ছা বা কাজ না করে অলস ও বেকার বসে থাকা। অন্ধত্ব, বধিরতা বা অন্য কোন প্রতিবন্ধকতার কারণে কোন ব্যক্তির কর্ম সম্পাদনে অক্ষমতা কর্মবিমুখতার মধ্যে পড়ে না। এটা বরং ব্যক্তির যোগ্যতা ও সামর্থ্য থাকা সত্ত্বেও এবং সম্পাদনযোগ্য কর্মের যথেষ্ট প্রাচুর্য থাকা সত্ত্বেও অলস ও কর্মহীন হয়ে পড়ে থাকাকে বোঝায়। অবসাদ, বিরহ, বিচ্ছেদ, আশংকা, মানসিক আঘাত সহ বিভিন্ন কারণে এমনকি ব্যক্তির স্বেচ্ছায় এই পরিস্থিতির উদ্ভব হতে পারে।
ধর্মীয় দৃষ্টিকোণ
ধর্মগুলোতে কর্মবিমুখতাকে নিরুৎসাহিত করা হয়েছে এবং একে মানবজীবনে অভিশাপরূপে চিহ্নিত করা হয়েছে। সূরা আল-জুমুআর ১০ নং আয়াতে আল্লাহ বলেন,
فإذا قضيت الصلوة فانتشروا في الارض وابتغوا من فضل الله
হাদিসে জীবিকা অর্জনের জন্য কাজকেও ফরজ ঘোষণা করা হয়েছে। মহানবি (স.) বলেছেন,
طلب كسب الحلال قريضة بعد الفريضة
অর্থ: “হালাল উপায়ে জীবিকা অন্বেষণ করা ফরজের পর আরও একটি ফরজ কাজ" । (বায়হাকি) রাসুলুল্লাহ (স.) বলেছেন, “নিজ হাতে উপার্জিত খাদ্যের চেয়ে উত্তম খাদ্য কেউ কোনোদিন খায়নি।” (বুখারি)
খনোমা
খনোমা একটি আঙ্গামি নাগা গ্রাম যা ভারতের নাগাল্যান্ড রাজ্যের রাজধানী কোহিমা থেকে প্রায় ২০ কিলোমিটার পশ্চিমে অবস্থিত। গ্রামটিকে Khwüno-ra (স্থানীয় উদ্ভিদ, Glouthera fragrantisima-এর আঙ্গামি শব্দের নামানুসারে নামকরণ করা হয়েছে) হিসাবে উল্লেখ করা হয়। গ্রামের মোট জনসংখ্যা প্রায় ১,৯৪৩ জন, যারা ৪২৪টি পরিবারে বসবাস করে। জায়গাটি ভারতের প্রথম সবুজ গ্রাম।
ইতিহাস
বাম|থাম্ব| খনোমা ফোর্ট, যেখানে আঙ্গামি যোদ্ধারা ব্রিটিশদের বিরুদ্ধে যুদ্ধ করেছিল ১৮৩০ থেকে ১৮৮০ সাল পর্যন্ত, খনোমার আঙ্গামি নাগা যোদ্ধারা ব্রিটিশদের বিরুদ্ধে একের পর এক ভয়ঙ্কর যুদ্ধে লিপ্ত হয়; যাতে নাগাদের বন্দী শ্রমিক হিসাবে জোর করে নিয়োগ করা থেকে বিরত রাখা যায়। ১৩ অক্টোবর ১৯৭৯-এ, নাগা পাহাড়ের একজন রাজনৈতিক কর্মকর্তা জিএইচ দামন্ত, ৮৭ জন ব্রিটিশ সৈন্যের একটি দলকে খনোমাতে জোরপূর্বক কর এবং ব্রিটিশদের কাছে বন্দিদশায় শ্রম দিতে নিয়োগের জন্য নেতৃত্ব দেন। ব্রিটিশ সৈন্যরা আঙ্গামি যোদ্ধাদের দ্বারা অতর্কিত হামলা শিকার হয় এবং পরবর্তী যুদ্ধে জিএইচ দামন্ত সহ ২৭ জন ব্রিটিশ নিহত হয়।
ফলে, ব্রিটিশরা সেখানে শক্তিবৃদ্ধি করে এবং ছোট্ট গ্রামটিকে অবরোধ করে রাখে। চার মাস ধরে অবরুদ্ধ অবস্থায় থাকার পর অবশেষে ১৮৮০ সালের ২৭ মার্চ ব্রিটিশদের সাথে একটি শান্তি চুক্তি স্বাক্ষরিত হয়। 'খনোমার যুদ্ধ' নামে পরিচিত এটিই ছিল ব্রিটিশদের বিরুদ্ধে নাগাদের সর্বশেষ সংগঠিত প্রতিরোধ।
১৮৯০ সালে, ব্রিটিশরা এখানে খ্রিস্টান ধর্ম প্রবর্তন করে, ফলে সময়ের পরিক্রমায় বেশিরভাগ গ্রামবাসী খ্রিস্টান ধর্মে ধর্মান্তরিত হয়।
ভূগোল
গ্রামের চারপাশ পাহাড়ি, মৃদু ঢালু থেকে খাড়া এবং এবড়োখেবড়ো পাহাড়ি ঢালু পথে বিস্তৃত। বিভিন্ন প্রজাতির উদ্ভিদ ও প্রাণীতে ভরপুর পাহাড়গুলি সম্পদে আচ্ছাদিত। খনোমার রাজ্যিয় পাখি, ব্লাইদের ট্রাগোপ্যান, একপ্রকার তিতির যা এখন জাতীয়ভাবে বিপন্ন, এখানকার অরণ্যে পাওয়া যায়।
জনসংখ্যা
খনোমা হল একটি মাঝারি আকৃতির গ্রাম যা নাগাল্যান্ডের কোহিমা জেলার সেচু জুব্জা মহকুমায় অবস্থিত যেখানে মোট ৪২৪টি পরিবার বসবাস করে। ২০১১ সালের আদমশুমারি অনুসারে খনোমা গ্রামের জনসংখ্যা ১৯৪৩ জন যার মধ্যে ৯১৯ জন পুরুষ এবং ১০২৪ জন নারী।
গ্রামটি তিনটি গোষ্ঠীতে (থিনুস) বিভক্ত, যথা মেরহু-মা (এম-খেল), সেমো-মা (এস-খেল) এবং থেভো-মা (টি-খেল)।
নাগাল্যান্ডের তুলনায় খনোমা গ্রামের সাক্ষরতার হার বেশি। ২০১১ সালে, নাগাল্যান্ডের ৭৯.৫৫% এর তুলনায় খনোমা গ্রামের সাক্ষরতার হার ছিল ৮৩.৪১%। খনোমায় পুরুষ সাক্ষরতার হার ৯৩.৭২% এবং মহিলাদের সাক্ষরতার হার ৭৪.১৯%।
ভারতের সংবিধান এবং পঞ্চায়েতি রাজ আইন অনুসারে, খনোমা গ্রামটি সরপঞ্চ (গ্রামের প্রধান) দ্বারা শাসিত হয় যিনি গ্রামের নির্বাচিত প্রতিনিধি।
খনোমা প্রকৃতি সংরক্ষণ এবং ট্রাগোপান অভয়ারণ্য
১৯৯৮ সালে, একটি শিকার প্রতিযোগিতার অংশ হিসাবে এক সপ্তাহের মধ্যে ৩০০টি বিপন্ন প্রজাতির ব্লিথের ট্রাগোপান (ট্রাগোপান ব্লিথি) গ্রামবাসীদের দ্বারা মারা যাওয়ার পরে শঙ্কিত হয়ে সেখানকার গ্রামীণ পরিষদ ২০ বর্গকিমি এলাকা চিহ্নিত করে সেখানে শিকার নিষিদ্ধ করা হয় এবং খনোমা প্রকৃতি সংরক্ষণ এবং ট্রাগোপান সানকাটু (কেএনসিটিএস) তৈরি করা হয়েছিল। ২০০৫ সালে, গ্রামটি প্রাণীবৈচিত্র্যের সফল সংরক্ষণ প্রচেষ্টার কারণে ভারতের প্রথম সবুজ গ্রাম হিসাবে স্বীকৃতি পায়।
ফরিদা খানম
ফরিদা খানম সাকি নোয়াখালী নারী মুক্তিযোদ্ধা ও বাংলাদেশ আওয়ামী লীগের রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৩ থেকে নির্বাচিত জাতীয় সংসদ সদস্য।
প্রাথমিক ও পারিবারিক জীবন
ফরিদা খানম সাকি ১৮ সেপ্টেম্বর ১৯৪৯ সালে পূর্ব পাকিস্তানের নোয়াখালীতে (বর্তমান বাংলাদেশ) জন্মগ্রহণ করেন। তার পিতা আবদুল আলীম ও মা লুৎফুন নাহার বেগম। তার নানা নোয়াখালী জেলা আওয়ামী লীগের প্রতিষ্ঠাতা সভাপতি উকিল সেকান্দার মিয়া ভুলু মুক্তিযুদ্ধে শহীদ হয়েছেন ও মামা শাহাব উদ্দিন ইস্কান্দার কচি এমসিএ ছিলেন৷ তার এক ভাই এবং এক বোনও মুক্তিযোদ্ধা। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য, নোয়াখালী জেলা আওয়ামী লীগের সাবেক সভাপতি, মুক্তিযোদ্ধা ও মুজিব বাহিনীর জেলা প্রধান মাহমুদুর রহমান বেলায়েতের সহধর্মীনী।
রাজনৈতিক ও কর্মজীবন
ফরিদা খানম সাকি ১৯৬৫ সালে নোয়াখালী সরকারি কলেজ ছাত্রলীগের রাজনীতির সাথে জড়িত ছিলেন৷ ঢাকা বিশ্ববিদ্যালয়ে ভর্তির পর ১৯৬৯ সালে পূর্ব পাকিস্তান ছাত্রলীগের কেন্দ্রীয় কার্যকরী কমিটির সদস্য হিসেবে দায়িত্ব পালন করেন৷ ঢাকা বিশ্ববিদ্যালয়ের বাংলা বিভাগে ছিলেন শেখ হাসিনা`র সহপাঠী। ১৯৭১ সালের ফেব্রুয়ারি মাসে ভারতে প্রশিক্ষণ গ্রহণের পর সরাসরি মুক্তিযুদ্ধে অংশগ্রহণ করেন। তিনি একাদশ জাতীয় সংসদের সংরক্ষিত নারী আসন-৩৩ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
তামট
আকার
প্রসারিত অবস্থায় তামটের ডানার আকার ৭০-৮০মিলিমিটার দৈর্ঘ্যের হয়।
উপপ্রজাতি
তামট এর প্রজাতিগুলো হলো:
ভারতে প্রাপ্ত তামট এর উপপ্রজাতি
ভারতে প্রাপ্ত তামট এর উপপ্রজাতি হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয়েই ফ্যাকাশে কমলা অথবা তামাটে হলুদ বর্নের ও কালো প্রান্তযুক্ত। ডানার উপরিতলে সামনের ডানার কোস্টা গোড়ার দিকে সরুভাবে কালো থেকে ক্রমশ চওড়া হয়েছে। এপিকাল (শীর্ষ) অংশ, ডিসকাল অংশের বর্হিভাগ ও ডরসাম চওড়া ভাবে কালো বর্নের। সাব-এপিকাল (শীর্ষের নিম্নভাগে) অংশে লম্বাটে ছোপ দ্বারা গঠিত একটি সাদা বন্ধনী কোস্টা থেকে খানিক নিচের দিকে এসে শেষ হয়েছে। সাদা কোস্টাল, সাবটার্মিনাল ছোপগুলি ও টার্মিনাল ছোপের সারি অসংলগ্ন ভাবে বিন্যস্ত। পিছনের ডানার সেল এর শেষ প্রান্তের চারপাশে ৪টি ছোট কালো ছোপ বর্তমান (স্ত্রী-প্রকারে ৩টি)। কোস্টা ও টার্মেন কালো এবং টার্মেনের মধ্যভাগ থেকে (৪ নং শিরার থেকে) টর্নাস পর্যন্ত ছোট সাদা ছোপের সারি দেখা যায়। পুরুষদের পিছনের ডানার উপরিতলে ৩ নং শিরায় ও পিছনের ডানার নিম্নতলে ৩ নং শিরায় সেন্ট স্কেল (গন্ধ আঁশ)এর পটি বর্তমান।
alcippus রূপএর পিছনের ডানার উপরিতল কম বেশী সাদা এবং dorippus রূপের সামনের ডানার উপরিপৃষ্ঠে সাদা ছোপযুক্ত কালো শীর্ষভাগ (apex) অনুপস্থিত।
আচরণ
প্রায় সর্বত্রই সুলভ দর্শন এই প্রজাতির উড়ান অন্যান্য Danaus বর্গের প্রজাপতিদের ন্যায় দুর্বল এবং মাটির কাছাকাছি নীচ দিয়ে ওড়ে। দিনের প্রথমভাগ থেকে বিকাল পর্যন্ত এদের যে কোন বাগানে, ঝোপঝাড়যুক্ত অঞ্চলে ও জঙ্গলে রোদ পোহাতে ও ফুলের মধু খেয়ে উড়ে বেড়াতে দেখা যায়। সন্ধ্যা নামার আগে পর্যন্ত এরা নিচু ঝোপঝাড়ে অথবা ঘাসবনে উড়ানে সক্রিয় থাকে। খোলামেলা গ্রামাঞ্চলে এমনকি শহরাঞ্চলে উন্মুক্ত অংশ ও বাগানে এই প্রজাতির প্রিয় বিচরনক্ষেত্র তবে জঙ্গলেও এদের বেশ ভালোমত সক্রিয় দেখা যায়। পাহাড়ি জঙ্গলে ২৫০০ মিটার উচ্চতা পর্যন্ত এদের সক্রিয়তা চোখে পড়ে। এরা উন্মুক্ত এলাকার প্রজাপতি,মাটির কাছাকাছি উড়তে বেশি ভালবাসে। তামটের নানা ধরনের ফুলের প্রতি আসক্তি দেখা যায়। এদের Ageratum conyzoides,হাতিশুঁড় (Heliotropium indicum),Celosia argentea,ত্রিধারা (Tridax procumbens),Lantana camara এবং Trichodesma, জিনিয়া (Zinnia),গাঁদা (Tagetes,Leucopogon),Combretum,Gynura এই প্রজাতির ফুলের মধু পান করতে দেখা যায়। কখনো কখনো ভিজে মাটিতে বসে জলপান করতেও দেখা যায়। প্রায় সারা বছরই উপযুক্ত পরিবেশে এদের দেখা মেলে। এরা পরিযায়ীতা (migrate) করে। এই প্রজাতির অপর দুটি রূপ (morf/form) alcippus এবং dorippusদের মূলত শুষ্কতর অঞ্চলে দেখা মেলে; প্রথম রূপটি খুব কম চোখে পড়ে এবং দ্বিতীয় রূপটি দুর্লভ।
ডিম
এদের ডিম উজ্জ্বল রুপোলী সাদা বর্ণের এবং গম্বুজাকৃতি। ডিমগুলির মাথা ছুঁচলো হয় আর গায়ে লম্বা লম্বা খাঁজ কাটা থাকে। এরা পাতার নিচের দিকে ডিম পাড়ে।
শূককীট
শূককীট গুলির রঙ কালচে বাদামী, তার ওপর আড়াআড়ি ভাবে সাদা সরু বেড় থাকে। পিঠের পাশ ঘেঁষে লম্বাটে হলুদ রঙ দেখা যায়। শরীরে তিন জোড়া শুঁড় আছে তৃতীয়, ষষ্ঠ এবং দ্বাদশ খণ্ডে। শুঁড়গুলি কালচে বাদামী বর্ণের । প্রথম জোড়া শুঁড়গুলি আকারে সবথেকে বড়।
আহার্য উদ্ভিদ
এই শূককীট আকন্দ (Calotropis gigantea), ইপিকাক বা মরিচা ফুল (Asclepias curassavica) এবং Asclepiadaceae প্রজাতির উদ্ভিদের পাতার রসালো অংশ আহার করে।
মূককীট
মূককীট ফ্যাকাশে সবুজ রঙের হয়। সপ্তম দেহখণ্ডের কাছে মূককীটটি সবথেকে চওড়া। এই দেহখণ্ডে সোনালি এবং কালো মেশানো রঙের একটি বেড় দেখা যায়।
হাজতখানা
হাজতখানা হল যুক্তরাজ্যের থানার মধ্যে একটি এলাকা। গ্রেপ্তার করা হয়েছে বা যারা জামিনের উত্তর দেওয়ার মতো উদ্দেশ্যে সেখানে আছেন তাদের প্রক্রিয়াকরণ ও আটক করার জন্য নকশা করা অবকাঠামোয় রাখা হয়।
ঐতিহাসিকভাবে সমস্ত থানায় অল্প সংখ্যক পৃথক হাজত ছিল যেখানে অপরাধীদের আটক করা যেত। যাইহোক, সাম্প্রতিক বছরগুলোয় বেশিরভাগ বন্দীকে আটক রাখার জন্য মনোনীত একটি বড় থানায় নিয়ে যাওয়ার সম্ভাবনা বেশি থাকে।
সু্যোগ সুবিধা
হাজতখানার মধ্যে অসংখ্য সুবিধা রয়েছে, যার মধ্যে সাধারণত অন্তর্ভুক্ত আছে: থাম্ব|১৮৩৩ থেকে ২০০৩ পর্যন্ত লেইথ থানায় ব্যবহৃত কারাকক্ষ
পদ্ধতি
হাজতখানায় পৌঁছানোর পর যে পুলিশ কর্মকর্তা গ্রেপ্তার করেছে সে সন্দেহভাজন ব্যক্তিকে একটি ডেস্কে হাজির করে হেফাজত অফিসারের সামনে গ্রেপ্তারের কারণ এবং বিশদ বিবরণ ও প্রাপ্ত প্রমাণ ব্যাখ্যা করে। হেফাজত কর্মকর্তা যদি সন্তুষ্ট হন যে ব্যক্তিটিকে আইনত আটক করা হয়েছে, তাহলে তারা ব্যক্তিটিকে আরও সময় আটকে রাখার অনুমোদন দেবে। বন্দীকে তারপরে তাদের ব্যক্তিগত বিবরণ সম্পর্কিত একাধিক প্রশ্ন জিজ্ঞাসা করা হবে এবং স্কটল্যান্ডে পুলিশ এবং ফৌজদারি প্রমাণ আইন ১৯৮৪ বা ফৌজদারি কার্যবিধি (আইনি সহায়তা, আটক ও আপিল) (স্কটল্যান্ড) আইন ২০১০ আইনের অধীনে হেফাজতে থাকাকালীন তাদের অধিকার সম্পর্কে অবহিত করা হবে। একটি কক্ষ বরাদ্দ করার আগে ও আটকের সময়ের একটি রেকর্ড তৈরি করা হয়, বন্দীকে সাধারণত যে কোনও বিষয় নিয়ে অনুসন্ধান করা হয় যা তারা সরিয়ে নিয়ে যায় এবং কিছু ক্ষেত্রে যদি ফরেনসিক প্রমাণ সংরক্ষণ করতে হয়। বন্দীর কাছ থেকে নেওয়া সমস্ত পোশাক এবং ব্যক্তিগত বস্তু আটক করা হয় ও আটকের প্রস্থান না হওয়া পর্যন্ত একটি নিরাপদ স্থানে রাখা হয়।
গ্রেপ্তারকারী কর্মকর্তা তারপরে গ্রেপ্তারের জন্য প্রয়োজনীয় নথিপত্র সম্পূর্ণ করবেন ও সন্দেহভাজন ব্যক্তিকে আবার হেফাজত কর্মকর্তার সামনে নিষ্পত্তির জন্য আনার আগে সংক্ষিপ্ত আরও অনুসন্ধান (সন্দেহবানের সাথে রেকর্ড করা একটি অডিও সাক্ষাৎকার সহ) পরিচালনা করতে পারেন। এই নিষ্পত্তিটি অনেকগুলো রূপ নিতে পারে, সবচেয়ে সাধারণ হল যে ব্যক্তিকে একটি অপরাধের জন্য অভিযুক্ত করা হয়, আরও তদন্ত চালানোর জন্য পুলিশ জামিন দেওয়া হয়, বা কোনো অভিযোগ ছাড়াই মুক্তি দেওয়া হয়।
স্বতন্ত্র হেফাজতকারী দর্শকরা হেফাজত ঘরে অঘোষিত পরিদর্শন করতে পারে যাতে আটক ব্যক্তিদের যথাযথ অধিকার পূরণ করা হয়।
যশোদাবেন মোদি
যশোদাবেন নরেন্দ্রভাই মোদী (জন্ম ১৯৫২) হচ্ছেন ভারতের প্রধানমন্ত্রী নরেন্দ্র মোদীর স্ত্রী। ঐতিহ্য অনুসারে তারা শিশু থাকা অবস্থায় উভয় পরিবারের আয়োজনে তাদের বিয়ে অনুষ্ঠিত হয়। ১৯৬৮ সালে তাদের বিয়ের সময় নরেন্দ্র মোদীর বয়স ছিলো ১৮ এবং যশোদাবেনের ১৬। বিয়ের কিছুদিন পরে নরেন্দ্র মোদী যশোদাবেনকে ছেড়ে তিন বছরের জন্য সন্যাসব্রত পালনের উদ্দেশ্যে জন্য গৃহত্যাগ করেন। পরবর্তী জীবনে তিনি তার কাকার ব্যবসায় কাজ শুরু ও সরকারি অফিসে চাকরি করলেও যশোদাবেনকে স্ত্রী হিসেবে গ্রহণ করেননি। আনুষ্ঠানিক ভাবে তিনি প্রথম বারের মতো তার বিয়ের কথা স্বীকার করেন ২০১৪ সালে, ভারতের প্রধানমন্ত্রী নির্বাচনে অংশগ্রহণের জন্য প্রচারণা প্রাক্কালে। যশোদাবেন নিজেকে নরেন্দ্র মোদীর স্ত্রী হিসেবে পরিচয় দিয়ে থাকেন। তিনি বিয়ের পরেও তার পড়াশোনা চালিয়ে যান ও শিক্ষাজীবন শেষ করেন এবং পরবর্তীতে শিক্ষকতাকে পেশা হিসেবে বেছে নেন।
শিক্ষকতা থেকে অবসর গ্রহণ করার পর যশোদাবেন খুবই সাধারণ জীবন যাপন করেন, যেখানে তার বেশিরভাগ সময় কাটে প্রার্থনা করে। প্রধানমন্ত্রীর স্ত্রী হিসেবে তিনি সরকারের একটি অংশ এবং সরকারিভাবে তাকে নিরাপত্তা প্রদান করা হয়, কিন্তু নিরাপত্তাকর্মীদের দায়িত্ব বা এই অবস্থানে থেকে তার অধিকার কী সে সম্পর্কে তিনি অবগত নন। ভারতীয় সমাজে নারী ও পুরুষের সম্পর্কের ক্ষেত্রে যশোদাবেনের সাথে মোদীর এই বিয়ের বিতর্ক ভারতের গণমাধ্যমের অন্যতম আলোচিত একটি বিষয়।
প্রাথমিক জীবন, বিয়ে, ও পেশাজীবন
যশোদাবেনের জন্ম ১৯৫২ সালে। তার জন্মের দুই বছর পর তার মা মারা যান।
নরেন্দ্র মোদী ও যশোদাবেনের বিয়ে ছিলো পারিবারিকভাবে আয়োজিত। বড়নগরের ঘাঞ্চী বর্ণের রীতি অনুযায়ী তাদের বিয়ে হয়। তাদের বয়স যখন তিন বা চার তখন তাদের বাগদান অনুষ্ঠিত হয়। তাদের বয়স যখন আনুমানিক ১৩ বছর তখন পারিবারিকভাবে ধর্মীয় রীতি অনুসারে তাদের বিয়ে পড়ানো হয় যা আঞ্চলিকভাবে ‘শাদী’ হিসেবে পরিচিত। আইনগতভাবে তাদের বিয়ে হয় ১৯৬৮ সালে। তখন মোদীর বয়স ছিলো ১৮ এবং যশোদাবেনের বয়স ছিলো আনুমানিক ১৬। বিয়ের পর পরই তারা একত্রে সাংসারিক জীবন শুরু করেন।
বিয়ের কিছুদিন পর মোদী তার স্ত্রীর কাছ থেকে বিচ্ছিন্ন হয়ে যান এবং হিমালয়ের গিয়ে সন্ন্যাসব্রত পালন করা শুরু করেন। যশোদাবেন এরপর কয়েক মাস মোদীর পরিবারের সাথে বসবাস করেন। বিয়ের পর তিনি আবার স্কুলে তার পড়াশোনা চালু করেন। বিয়ের দুই বছর পর তার বাবার মৃত্যু হয়। বাবার মৃত্যুর পরেও তিনি তার পড়াশোনা চালিয়ে যান ও ১৯৭২ সালে মাধ্যমিক পরীক্ষায় উত্তীর্ণ হন।
প্রায় তিন বছর কোনো প্রকার যোগাযোগের বাইরে থাকার পর মোদী বাড়ি ফিরে আসেন এবং তার পরিবারের সাথে মিলিত হন। তিনি এরপর যশোদাবেনকে ছাড়াই আহমেদাবাদ গিয়ে তার চাচার রেস্তোরাঁয় কাজ করার পরিকল্পনা করেন। যাবার পূর্বে মোদীর মা যশোদাবেনের পরিবারের সাথে যোগাযোগ করে তাকে মোদীর কাছে নিয়ে আসার ব্যবস্থা করেন যেনো তারা সাংসারিক জীবন চালিয়ে যেতে পারেন। যশোদাবেন মোদীদের বাড়ি আসার পর মোদীর সাথে তার বাবা-মার কথা কাটাকাটি হয়। ফলশ্রুতিতে তিনি বাড়ি ছাড়েন ও পূর্ব পরিকল্পনা অনুসারে তার চাচার কাছে আশ্রয় নেন। যশোদাবেনের ধারণা এই তিন বছরের বিবাহিত জীবনে তিনি তিন মাসের মতো সময় তার স্বামীর সাথে কাটিয়েছেন।
প্রাথমিক স্কুলে শিক্ষক হওয়ার তাগিদে যশোদাবেন পরবর্তীতে তার পড়াশোনা চালিয়ে যান। ১৯৭৮-১৯৯০ পর্যন্ত তিনি বনসকান্ত জেলায় শিক্ষকতা করেন। ১৯৯১ সালে তিনি তার বর্তমান বাসস্থান রাজসেনা গ্রামে চলে আসেন। বর্তমানে তিনি একজন অবসরপ্রাপ্ত শিক্ষিকা এবং তিনি প্রতি মাসে ১৪,০০০ ভারতীয় রূপি অবসরভাতা পান। একজন ভাষ্যকারের মতে এতো অল্প বেতনে জীবন ধারণ করা যশোদেবেনের জন্য খুবই কষ্টকর ছিলো এবং তার সারা জীবন কেটেছে দারিদ্রতার সাথে যুদ্ধ করে। মোদীর সাথে তার সম্পর্ক নিয়ে তার ভাষ্য, “আমরা কখোনই যোগাযোগের মধ্যে ছিলাম না... আজ পর্যন্ত তার পক্ষ থেকে কখনোই আমার সাথে যোগাযোগ করা হয়নি।” পরবর্তীতে আরেকটি সাক্ষাৎকারে তিনি জানান যে, ১৯৮৭ সাল পর্যন্ত মোদী তার সাথে সাধারণ কথাবার্তা চালিয়ে যান। বর্তমানে যশোদাবেন তার ভাই অশোক ও তার স্ত্রীর সাথে উনঝাতে বসবাস করেন। তিনি খুব সাধারণ জীবনযাপন করেন এবং তার দিন কাটে ধর্মকর্ম করে। প্রতিদিন ভোর ৫টায় তিনি ঘুম থেকে ওঠেন এবং প্রার্থনা শুরু করেন এবং প্রার্থনা শেষে তিনি মন্দিরের উদ্দেশ্যে যাত্রা করেন।
জনসম্মুখে বিয়ে প্রসঙ্গ
২০১৪ সালে অনুষ্ঠিত ভারতের সাধারণ নির্বাচনে মোদী বড়োদরা আসন থেকে ভারতীয় সংসদ নির্বাচনে অংশ নেন। নির্বাচনে অংশগ্রহণের পরিপ্রেক্ষিতে রিপ্রেজেন্টেশন অফ দ্য পিপল অ্যাক্ট অনুসারে মোদী তার পূর্বের কোনো বিয়ে করে থাকলে তা জানাতে বাধ্য ছিলেন। ফলশ্রুতিতে জনপ্রকাশ্যে প্রথমবারের মতো মোদী স্বীকার করেন যে তার একজন বৈধ স্ত্রী আছে। এর আগে মোদী প্রায় সময়ই বলতেন যে তিনি ভারত থেকে দুর্নীতি বিতাড়িত করতে পারবেন কারণ তার কোনো স্ত্রী বা পরিবার নেই। এমন কী আগে মোদী কোনো সরকারি কাগজপত্রেও তার যে একজন স্ত্রী আছে তা স্বীকার করেননি।
মোদীর ভাই সোমভাই মোদী এই বলে একটি বিবৃতি প্রকাশ করেন যে পূর্বে অনুষ্ঠিত বাল্য বিবাহটি মোদীর ওপর পরিবারের পক্ষ থেকে চাপিয়ে দেওয়া হয়েছিলো। তিনি আরও বলেন যে মোদী ও তার স্ত্রীর মধ্যে কোনো শারীরিক সম্পর্ক হয়নি এবং মোদী বিয়ের আনুষ্ঠিকতা শেষ হওয়ার পর পরই চলে যান। পরবর্তীতে স্বামী বিবেকানন্দের শিক্ষায় অনুপ্রাণিত হয়ে মোদী সমাজসেবার কাজ শুরু করেন।
মোদী তার বিয়ের কথা স্বীকারের আগে একদল আন্দোলনকর্মী ও নিরাপত্তা পেশাজীবি যশোদাবেনের বাড়ি পরিদর্শন করেন। তারা তাকে চর ধামে তীর্থযাত্রায় নিয়ে যাওয়ার আগ্রহ প্রকাশ করেন। যশোদাবেনের নিজেরও অনেক দিনের শখ ছিলো এই তীর্থযাত্রায় অংশ গ্রহণের। তীর্থযাত্রা চলাকালে তারা তাকে ইয়োগা গুরু রামদেবের আশ্রম রিশিকেষেও নিয়ে যান যেখানে তিনি এপ্রিলের মাঝামাঝি পর্যন্ত অবস্থান করেন। সাংবাদিকরা যশোদাবেনের কাছ থেকে তার বিয়ে নিয়ে মন্তব্য পাওয়ার আশা করছিলেন কিন্তু তার পরিবার তাদেরকে জানায় যে তিনি মে মাসে বাড়ি ফিরবেন।
নির্বাচনে লড়াইয়ের প্রাক্কালে মোদীর বিরোধীপক্ষ সরকারি কাগজে বিয়ের কথা গোপন করায় তার সমালোচনা করে। আম আদমি পার্টির একজন সদস্য বৈধ স্ত্রীর কথা প্রকাশে ব্যর্থ হওয়ায় মোদীর বিরুদ্ধে ফৌজদারি মামলা করার দাবি জানান। যশোদাবেনের স্থায়ী অ্যাকাউন্ট নম্বর প্রদান না করায় ২০১৪ সালে অজয় রায় নামের কংগ্রেসের একজন রাজনীতিক মোদীর বিপক্ষে এলাহাবাদ হাই কোর্টে একটি মামলা করেন।
রাজনৈতিক পদক্ষেপ ও বর্তমান জীবন
১৯৯২ সালে যশোদাবেন মোদী ও তার বিয়ে প্রসঙ্গে লেখা একটি নিবন্ধের জন্য অভয়া নামে একটি পত্রিকায় সাক্ষাৎকার দিতে অপারগতা প্রকাশ করেন। ২০০৯ সালে ওপেন ম্যাগাজিন যশোদাবেনকে তার গ্রামে খুঁজে বের করেন ও তাকে কিছু প্রশ্ন করার সুযোগ পান। ২০১৪ সালে দি ইন্ডিয়ান এক্সপ্রেসের একজন প্রতিবেদক তার সাক্ষাৎকার গ্রহণ করেন। একই বছরের মে মাসে টিভি৯ গুজরাত তার ভিডিও সাক্ষাৎকার প্রকাশ করে। পরবর্তীতে ডিসেম্বরে ডন নিউজের একজন লেখক বলেন, যশোদাবেনের সংগ্রামী জীবনের বিভিন্ন সময়ে পার করে আসা বিভিন্ন সংকটময় অবস্থা ও বিপদ-আপদ সম্পর্কে প্রতিবেদন দেওয়ার মতো সাহস তার সাক্ষাৎকার নেওয়া বেশিরভাগ সংবাদপত্রের ছিলো না।
যশোদাবেন জানিয়েছিলেন যে তাকে প্রধানমন্ত্রী হিসেবে মোদীর শপথগ্রহণ অনুষ্ঠানে আমন্ত্রণ জানানো হয়নি, তবে আমন্ত্রণ জানানো হলে তিনি সেখানে যোগ দিতেন। তিনি আরও জানান যে, মোদীর জন্য তার যথেষ্ট আবেগ রয়েছে এবং মোদী যে নির্বাচনের আগে সরকারি কাগজপত্রে তাকে তার স্ত্রী হিসেবে স্বীকৃতি দিয়েছেন তাতে তিনি সন্তুষ্ট। এবং তিনি এটাও বলেন যে, তিনি মোদীর সাথে সঠিক সময়ে আবার দেখা করার ব্যাপারে আশাবাদী।
ফুয়াদ আল মুকতাদির
ফুয়াদ আল মুক্তাদির (৬ আগস্ট ১৯৮০; সংক্ষেপে ফুয়াদ নামে পরিচিত) হলেন একজন বাংলাদেশি গায়ক, সুরকার ও সঙ্গীত পরিচালক।
যশোদাবেন মোদি
রাজনৈতিক পদক্ষেপ ও বর্তমান জীবন
২০১৪ সালে রাজনীতিক গোপীনাথ মুণ্ডের শেষকৃত্য অনুষ্ঠানে যোগদানকে যশোদাবেন জনসম্মুক্ষে অনুষ্ঠিত তার জীবনের প্রথম কোনো অনুষ্ঠান হিসেবে অভিহিত করেন। ঐ বছরেরই নভেম্বরে তিনি প্রথমবারের মতো মুম্বাই যান এবং মহালক্ষী মন্দির ও সিদ্ধিভিনায়ক মন্দিরে গিয়ে নরেন্দ্র মোদীর জন্য প্রার্থনা করেন।
ফুয়াদ আল মুকতাদির
শৈশব
ফুয়াদ ১৯৮৮ সালে আট বছর বয়সে বাংলাদেশ ছেড়ে মার্কিন যুক্তরাষ্ট্র চলে যান এবং ওখানে একটি জুনিয়র স্কুলে ভর্তি হন। তিনি সবসময় সঙ্গীত নিয়ে ব্যস্ত থাকতেন এবং অবশেষে ১৯৯৩ সালে তিনি একটি ব্যান্ড দল “যেফির” গঠন করেন মধু, হিমেল, শুমন এবং ফ্রেডকে সাথে নিয়ে। ১৯৯৯ সালে ব্যান্ড ভেঙে যাওয়ার পূর্ব পর্যন্ত তারা অনেকগুলো গান রেকর্ড করে। তারা যুক্তরাষ্ট্রের নিউ ইয়র্ক শহরের বাংলাদেশী বসবাসকারীদের জন্য দুইটি এলবাম মায়া ১ এবং মায়া ২ বের করেন।
যশোদাবেন মোদি
রাজনৈতিক পদক্ষেপ ও বর্তমান জীবন
২০১৫ সালের ফেব্রুয়ারি মাসে যশোদাবেন তার ঘরে কিছু খ্রিস্টান মিশনারিকে আশ্রয় দেন যারা তাকে খ্রিস্টধর্ম গ্রহণের আমন্ত্রণ জানান। জুন মাসে মোদীর সমর্থকদের আয়োজিত একটি রাজনৈতিক কনফারেন্সে তাকে বক্তৃতা দেওয়ার আমন্ত্রণ জানানো হয়। পরবর্তীতে কনফারেন্সের আয়োজকরা জানান যে, এক সপ্তাহ ব্যাপী এই কনফারেন্সটি দ্বিতীয় দিনেই বিজেপি নেতা অমিত শাহ ও অন্যান্যদের নির্দেশনায় বন্ধ করে দেওয়া হয়। যদিও বন্ধ করে দেওয়ার প্রেক্ষিতে কোনো কারণ উল্লেখ করা হয়নি তবে অংশগ্রহণকারীরা মনে করেন যে যশোদাবেনের অংশগ্রহণ এড়াতেই এমনটি করা হয়েছে।
আব্দুল আজিজ
আবদুল আজিজ একজন বাংলাদেশি রাজনীতিবিদ ও একাদশ জাতীয় সংসদ সদস্য। আব্দুল আজিজ সিরাজগঞ্জ-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
যশোদাবেন মোদি
রাজনৈতিক পদক্ষেপ ও বর্তমান জীবন
দেশের বাইরে থাকা আত্মীয় ও বন্ধুদের সাথে দেখা করার উদ্দেশ্যে যশোদাবেন ২০১৫ সালের নভেম্বর মাসে পাসপোর্টের আবেদন করেন। তবে বিবাহ নিবন্ধনের কাগজ বা স্বামীর সাথে একত্রে স্বাক্ষরিত কোনো হলফনামা প্রদান করতে ব্যর্থ হওয়ায় ‘অসম্পূর্ণ’ হিসেবে তার আবেদনটি বাতিল হয়ে যায়। এর পর তার ভাই অশোক জানান যে, তারা আইনগতভাবে বিষয়টি সমাধান করার চেষ্টা করছেন।
ফুয়াদ আল মুকতাদির
ক্যারিয়ার
যেফির ব্যান্ড ছেড়ে আসার তার প্রথম রেকর্ড হল “রি-এভুলেশন”। অবস্কুর ব্যান্ডের কীবোর্ড বাদক সোহলে আজিজের সহায়তায় এই এলবামটি বের হয়। এই এলবামটিতে প্রধান গায়ক ও গৌণ গায়কের গাওয়া ১৪ টি গান অন্তর্ভুক্ত আছে। এই এলবামে আসল গানের পাশাপাশি একই গানের রিমিক্স গান অন্তর্ভুক্ত আছে। লিটুর “সিলতি” অনীলা নাজ চৌধুরীর “ঝিলমিল”, আমরিন মুসার “ভ্রমর কইয়ো” এবং “মন চাইলে মন” এর রি-মিক্সড গান এই এলবামে অন্তর্ভুক্ত আছে। ফুয়াদ’স ভ্যারিয়েশন নং. ২৫ প্রযোজিত হয় ২০০৬ সালে। ২০০৬ সালে এরপর জি-সিরিজ এবং আরশির ব্যনারে এই এলবামে আরো দুইটি নতুন গান অন্তর্ভুক্ত করে পূর্বের এলবামটি ভ্যারিয়েশন নং. ২৫.২ নামে পুনরায় বের করা হয়। এই এলবামের কয়েকটি গানের নাম হলঃ পুনমের “নবীনা” রাজিব/ফুয়াদের “নিটোল পায়ে” এবং বাপ্পা মজুমদারের “কোন আশ্রয়”। ফুয়াদের “বন্য” এলবামটি বের হয় ২০ জুলাই, ২০০৭ সালে জি-সিরিজের ব্যানারে। এই এলবামের কয়েকটি গানের নাম হলঃ উপলের “তোর জন্য আমি বন্য”, ফুয়াদ/বিশপের “বন্য র‍্যাপ”, ফুয়াদের “জংলী”, দা-দুষ্ট নাম্বার” এবং নিটোল পায়ে (লাইভ)। ফুয়াদ আরো কিছু এলবামে কাজ করেছেন। যেমনঃ সুমন ও অনীলা’র “এখনো আমি”, তপুর (যাত্রী’র কন্ঠে) “বন্ধু হবে কি?”, ফুয়াদ ফিচারিং কনা, ফুয়াদ ফিচারিং মালা, ফুয়াদ ফিচারিং মিলা “রি-ডিফাইন্ড” এবং ফুয়াদ ফিচারিং বিভিন্ন শিল্পী “ক্রমান্বয়” বের হয় ২০০৮ সালের ডিসেম্বরে। তিনি শেরিন, অনীলা, সুমন, তপু এবং অন্যান্য শিল্পীদের বিভিন্ন একক ও মিক্সড এলবামেও কাজ করেছেন।
ব্যক্তিগত জীবন
ফুয়াদের পরিবার যুক্তরাষ্ট্রের নিউ ইয়র্ক শহরে স্বাস্থ্য সেবা সংক্রান্ত ব্যবসায় জড়িত। ২০১১ সালের ১৩ ফেব্রুয়ারি ফুয়াদ মায়াকে বিয়ে করেন। তাঁর স্ত্রী মায়া, কানাডার ব্রিটিশ কলম্বিয়া বিশ্ববিদ্যালয় থেকে সমাজকর্ম বিষয়ে স্নাতক। ৪ ফেব্রুয়ারি, ২০১৬ তে এই দম্পতির কন্যা আজালিয়া জন্মগ্রহণ করে।
আব্দুল আজিজ
জন্ম ও কর্মজীবন
আব্দুল আজিজ সিরাজগঞ্জ জেলার তাড়াশ উপজেলার সগুনা ইউনিয়নের মাকরশোন গ্রামে জন্মগ্রহণ করেন। আব্দুল আজিজ এমবিবিএস পাশ করে ঢাকা শিশু হাসপাতালের পরিচালক ও প্রখ্যাত শিশুরোগ বিশেষজ্ঞ পদে আত্মনিয়োগ করেন। চিকিৎসা পেশার পাশাপাশি তিনি পেশাজীবি সংগঠন বাংলাদেশ স্বাধীনতা চিকিৎসক পরিষদের ঢাকা শিশু হাসপাতালের সভাপতি পদে দায়িত্ব পালন করেন ।
রাজনৈতিক জীবন
আজিজ একাদশ জাতীয় সংসদ নির্বাচনে ২ লাখ ৯৫ হাজার ৫১৭ ভোট পান এবং বেসরকারী ভাবে সংসদ সদস্য নির্বাচিত হয়েছিলেন।
যশোদাবেন মোদি
নিরাপত্তা সংশ্লিষ্ট তথ্য জানানোর অনুরোধ
২০১৪ সালের মে মাস থেকে মেহসানা জেলার পুলিশ যশোদাবেনকে নিরাপত্তা প্রদান করা শুরু করে। স্পেশাল প্রটেকশন গ্রুপ আইন অনুসারে ভারতের প্রধানমন্ত্রীর দাম্পত্য সঙ্গী যথাযথ নিরাপত্তা পাবার দাবীদার আর এজন্যই এই নিরাপত্তাকর্মীরা তাকে সার্বক্ষণিক নিরাপত্তা প্রদান করা শুরু করেন। এছাড়াও স্যালারিজ অ্যান্ড অ্যালাউন্সেস অফ মিনিস্টারস’ আইন অনুসারে প্রধানমন্ত্রীর স্ত্রী হিসেবে যশোদাবেন আরও কিছু সুযোগ-সুবিধা পাওয়ার দাবীদার।
২০১৪ সালের নভেম্বরে যশোদাবেন রাইট টু ইনফরমেশন অ্যাক্ট (আরটিআই) অনুসারে প্রধানমন্ত্রীর স্ত্রী হিসেবে তার নিরাপত্তা ও অন্যান্য সুযোগ-সুবিধার সম্পর্কে বিস্তারিত তথ্য চেয়ে ইন্টেলিজেন্স ব্যুরো বরাবর একটি লিখিত অনুরোধ করেন। তিনি জানান যে নিরাপত্তারক্ষীদের কার্যক্রমে তিনি আতঙ্কবোধ করেন এবং তিনি তাদের ওপর অর্পিত নির্দেশনার অনুলিপি চান। ভারতের গণমাধ্যমে তার এই তথ্যের অনুরোধ নিয়ে মিশ্র প্রতিক্রিয়া দেখা যায়। এর মধ্যে রয়েছে, যশোদাবেনের আতঙ্ক, আর অভিযোগের পেছনে থাকা অর্থনৈতিক জটিলতা, নিরাপত্তারক্ষীদের অতিথি হিসেবে আপ্যায়িত হওয়ার ইচ্ছা, বা ভারতে নারী স্বাধীনতার একটি উদাহরণ হিসেবেও অভিহিত করা হয়। যশোদাবেন জানিয়েছেন যে নিরাপত্তাকর্মীরা তাকে গণ্যমাধ্যমের সাথে কথা না বলার পরামর্শ দিয়েছেন। গাল্ফ নিউজ তাদের এক প্রতিবেদনে জানায় যে নিরাপত্তারক্ষীরা তার সাথে রয়েছে মূলত তার ওপর গোয়েন্দাগিরি করার উদ্দেশ্যে। যশোদাবেনের পরিবারারের সদস্যরা জানিয়েছেন যে নিরাপত্তাকর্মীরা তাদের সাথে কোনো পরিচয়পত্র রাখেন না এবং তা দেখাতে অপারগতা প্রকাশ করেন। এমন কী তারা কে এবং কোন দপ্তর থেকে তাদেরকে এই দায়িত্ব অর্পণ করা হয়েছে সে বিষয়েও কিছু বলতে অপারগতা প্রকাশ করেন।
ডিসেম্বর মাসে ইন্টেলিজেন্স ব্যুরো তার তথ্যের অনুরোধ প্রত্যাখান করে। প্রত্যাখ্যানের কারণ হিসেবে তারা জানায় যে আইন অনুসারে তাদেরকে এ ধরনের তথ্য প্রদানের ক্ষেত্রে অব্যাহতি দেওয়ার একটি সুযোগ রয়েছে যা এই অনুরোধের ক্ষেত্রে প্রযোজ্য হয়েছে। অনুরোধ জানানোর সময় যশোদাবেন তার বিবাহিত নাম ‘যশোদাবেন নরেন্দ্রভাই মোদী’ ব্যবহার করেছিলেন কিন্তু প্রতিষ্ঠানের পক্ষ থেকে তাকে উত্তর দেওয়ার সময় তাকে ‘যশোদাবেন, (তার পিতার নাম)-এর কন্যা’ আকারে অভিহিত করা হয়। ২০১৪ সালের ডিসেম্বরের শেষের দিকে তিনি এই প্রত্যাখানের বিরুদ্ধে আপিল করেন। আপিলের পাশাপাশি তিনি আরও উল্লেখ করেন যে দায়িত্বরত সরকারি কর্মকর্তা তার নাম ‘যশোদাবেন নরেন্দ্রভাই মোদী’ ব্যবহার না করে তার বিবাহপূর্ব নাম ‘যশোদাবেন চিমনলাল মোদী’ ব্যবহার করেছেন। ২০১৫ সালে পয়লা জানুয়ারি ভারতের সরকারি টেলিভিশন চ্যানেল দূরদর্শনে যশোদাবেনকে উপস্থাপন করা হয় যেখানে এ বিষয়টি নিয়ে তিনি তার মন্তব্য জানিয়েছিলেন। ফলশ্রুতিতে তথ্য ও প্রচার মন্ত্রক দূরদর্শনের এই অনুষ্ঠান পরিচালনায় সংশ্লিষ্টদের ওপর শাস্তিমূলক ব্যবস্থা গ্রহণ করে এবং টেলিভিশনটির প্রচারের দায়িত্বে থাকা পরিচালককে আহমেদাবাদ থেকে আড়াই হাজার কিলোমিটার দূরে অবস্থিত পোর্ট ব্লেয়ারে বদলি করা হয়।  একই বছরের ৬ ফেব্রুয়ারি যশোদাবেনের আবেদন আবার প্রত্যাখ্যাত হয় এবং প্রত্যাখানের জবাবে তাকে পুনরায় ‘যশোদাবেন, চিমনলাল মোদীর কন্যা’ হিসেবে সম্বোধন করা হয়।
২০১৫ সালের মে মাসে যশোদাবেন তৃতীয় বারের মতো তার নিরাপত্তা সংশ্লিষ্ট তথ্য এবং এ বিষয়ক নির্দেশনা জানতে চেয়ে আবেদন করেন। তিনি এ অভিযোগও করেন যে তিনি তার আবেদন ফর্মে তার আইনত বৈধ নাম যশোদাবেন নরেন্দ্রভাই মোদী ব্যবহার করে পূরণ করলেও সরকারের পক্ষ থেকে প্রদান করা উত্তরে তাকে তার বিবাহপূর্ব নামে সম্বোধন করা হয়েছে। এই আবেদনের প্রেক্ষিতে সরকারি একজন প্রতিনিধি বলেন, “যদি তিনি প্রথমবার আবেদন জানানো কর্তৃপক্ষের প্রদান করা তথ্যে সন্তুষ্ট না হন তবে তিনি গুজরাতের তথ্য কমিশনের কাছে দ্বিতীয়বারের মতো আবেদন করতে পারেন।” নারী বিষয়ক ভাষ্যকার শুভা দে যশোদাবেনের তথ্য চেয়ে করা আবেদনকে ‘সাহসী, সোজাসাপ্টা, এবং প্রাসঙ্গিক’ বলে অভিহিত করার পাশাপাশি যশোদাবেনকে একজন ‘সুপারহিরো’ ও ‘তেজস্বী’ হিসেবে অভিহিত করেন।
ভারতীয় নারীর মুখপাত্র হিসেবে যশোদাবেন
যশোদাবেন গলায় মঙ্গল সূত্র হার পরিধান করেন ও মাথায় সিঁদুর দেন যা ঐতিহ্যগতভাবে একজন বিবাহিত হিন্দু নারীকে নির্দেশ করেন। তার বিয়ে ও মোদীর সাথে সাথে তার সম্পর্ক ভারতে নারী ও পুরুষের সম্পর্ক নিয়ে বিভিন্ন আলোচনা ও সচেতনতার জন্ম দিয়েছে। বিশেষ করে এজন্য যে, যশোদাবেন-ই প্রথাগত বিয়ের কারণে সৃষ্ট জটিলতার স্বীকার প্রথম নারী নন যিনি তার রাজনীতিবিদ স্বামী দ্বারা প্রত্যাখাতের স্বীকার হয়েছেন।
নরেন্দ্র মোদীর বোন যশোদাবেনকে একজন সত্যিকারের ভারতীয় নারী হিসেবে অভিহিত করেছেন। ভারতের গ্রামীণ অঞ্চলে যশোদাবেনকে একজন ত্যাগী স্ত্রী হিসেবে দেখা হয়, কারণ প্রায় ৫০ বছর ধরে স্বামী থেকে বিচ্ছিন্ন থাকা সত্ত্বেও স্বামীর প্রতি তার ভালোবাসা ও আবেগ অটুট রয়েছে। একজন ভাষ্যকার তাকে গৌতম বুদ্ধের স্ত্রী যশোধরা ও তুলসীদাসের স্ত্রী রত্নাবলীর সাথে তুলনা করেছেন, যাদের স্বামীরা তাদের স্ত্রীদের অস্বীকার করার পর বিখ্যাত ধর্মগুরু হয়ে উঠেছিলেন। এছাড়াও হিন্দু ঐতিহ্যের আরও কিছু গুরুত্বপূর্ণ নারী চরিত্রের সাথে তার সাথে তুলনা করা হয় যাদের চারিত্রিক বৈশিষ্ট্যে ‘ভারতীয় নারীত্বের স্বেচ্ছাত্যাগ ও কষ্ট মেনে নেওয়ার প্রবণতা, যা অনন্তকাল ধরে ভারতীয় সমাজে একটি উঁচুমনা ঐতিহ্য হিসেবে বিবেচিত’ ফুটে উঠেছে। এসকল বিখ্যাত নারীর মধ্যে রয়েছে সাবিত্রী, সীতা, এবং শকুন্তলা।
শুভাকাঙ্ক্ষীরা প্রায়ই যশোদাবেনকে চিঠি পাঠান। একজন তার চিঠিতে উল্লেখ করেছেন, “ভারতের কোটি কোটি নারী তার কাছ থেকে অনুপ্রেরণা পান।” ধর্মীয় সংগঠনগুলো তাকে ব্রহ্মচর্যের হিন্দু দেবতা হনুমানের স্ত্রী শুভার্চলার সাথে তুলনা করেন, কারণ হনুমান যখন শুভার্চলাকে তার স্ত্রী হিসেবে অস্বীকার করতে চান তখন তিনি কোনো প্রতিবাদ করেননি।
ডন নিউজের একজন লেখক বলেন, যশোদাবেন ও মোদির বিয়ে ছিলো “একটি আইনগত ও প্রকাশ্য ঘটনা, দুই জন দাম্পত্য সঙ্গীর কোনো লুকায়িত কোনো ঘটনা নয়।” তিনি বিষয়টিকে স্ত্রীর অধিকার সম্পর্কিত শাহ বানুর মামলার সাথেও তুলনা করেন।
ভারতে রাজনীতিকদের সফলতার সাথে তাদের দাম্পত্য সঙ্গী না থাকা বা দাম্পত্য সঙ্গীর সাথে সম্পর্ক না থাকার বিষয়ে আলোচনার ক্ষেত্রেও মোদী ও যশোদাবেনের আলাদা হওয়ার বিষয়টি আলোচিত হয়। মোদীকে রাজনৈতিক সমর্থন দেওয়া রাষ্ট্রীয় স্বয়ংসেবক সঙ্ঘ তাদের জ্যেষ্ঠ নেতৃত্বে কৌমার্যের মূল্যায়ন করে। মায়াবতী, জয়ললিতা, মমতা বন্দ্যোপাধ্যায় প্রমুখ প্রভাবশালী ভারতীয় নারী রাজনীতিকরা কোনো দাম্পত্য সঙ্গী না থাকায় যথেষ্ট সম্মান পান। যদিও ব্যাপারটি নারীর দায়িত্ববোধের একটি ভিন্ন মাত্রা নির্দেশ করে। সোনিয়া গান্ধীও স্বামী রাজীব গান্ধীর মৃত্যুর পর পুনরায় বিয়ে না করায় সম্মানিত। কিছু পর্যবেক্ষক বিশ্বাস করেন যে তিনি যদি আবার বিয়ে করতেন তবে রাজনৈতিকভাবে তিনি তার সম্মান হারাতেন।
মোদীর দল বিজেপির বিরোধী দল কংগ্রেসের সদস্য ও আসামের প্রাক্তন মুখ্যমন্ত্রী তরুণ গগৈ ব্যঙ্গাত্মক অর্থে পরামর্শ দেন যে যশোদাবেনকে নোবেল পুরস্কার ও ভারতরত্ন পুরস্কার প্রদান করা উচিত। যশোদাবেনকে উদ্দেশ্য করে তিনি বলেন, “তিনি হচ্ছেন মহান ভারতীয় নারীত্ব ও ত্যাগের প্রতীক।” তিনি পরোক্ষভাবে মোদীকে আক্রমণ করেন এবং মোদীর তার স্ত্রীকে পরিত্যাগ করাকে মানবাধিকার লঙ্ঘন করার মতো বিষয় হিসেবে বর্ণনা করেন। ভারতীয় সংসদ সদস্য সাক্ষী মহারাজ বলেন যে যশোদাবেনের ধর্মীয় আরাধনা মোদীর রাজনৈতিক সাফল্যে ভূমিকা রেখেছে। গুরুদাস কমত নামের আরেকজন সংসদ সদস্য বলেন যে মোদী যেভাবে তার স্ত্রীকে পরিত্যাগ করেছেন তা ছিলো তার (যশোদাবেন) জন্য একটি অবিচার।
একটি গণমাধ্যম সূত্র পরামর্শ দেয় যে যশোদাবেনের ভালোর জন্যই তাকে লোকপ্রকাশ্যের আড়ালে রাখা উচিত।
উত্তরমুদ্রণ
thumb শিক্ষায়তনিক প্রকাশনায়, উত্তরমুদ্রণ হচ্ছে কোনো গবেষণা সাময়িকী নিবন্ধের একটি ডিজিটাল খসড়া যা সমৃদ্ধশালী বা সমকক্ষ পর্যালোচনা করা হয়েছে। সমকক্ষ পর্যালোচনার আগে একটি ডিজিটাল খসড়াকে প্রাকমুদ্রণ বলা হয়। যৌথভাবে উত্তরমুদ্রণ এবং প্রাকমুদ্রণকে বৈদ্যুতিন-মুদ্রণ বা ইলেকট্রনিক-মুদ্রণ বা ই-মুদ্রণ বলে।
ক্রসরেফ পরিভাষায় প্রকাশিত, লেখকের মূল সংস্করণ থেকে শুরু করে গ্রহণযোগ্য সংস্করণের পূর্বে যে কোনো খসড়া হল একটি প্রাকমুদ্রণ, অপরপক্ষে পরবর্তী গ্রহণযোগ্য সংস্করণ থেকে যে কোনো রেকর্ড বা নির্দিষ্ট কাজের সংস্করণ সহ খসড়া হল একটি উত্তরমুদ্রণ।
উন্মুক্ত সংরক্ষণাগার উদ্যোগ বা ওপেন আর্কাইভ ইনিশিয়েটিভ প্রবর্তনের পর, প্রাকমুদ্রণ ও উত্তরমুদ্রণগুলো প্রাতিষ্ঠানিক সংগ্রহস্থলে জমা দেওয়া হয়েছে। যা আন্তঃব্যবহারযোগ্য কারণ তারা মেটাউপাত্ত সংরক্ষণ করার জন্য মেটাডেটা সংগ্রহের জন্য উন্মুক্ত সংরক্ষণাগার উদ্যোগ প্রোটোকল-এর সাথে সম্মতিযুক্ত।
চামচঠুঁটো বাটান
চামচঠুঁটো বাটান (বৈজ্ঞানিক নাম:Eurynorhynchus pygmeus), এক জাতের ছোটো পাখি। সৈকতের কাদা-পানি হতে পোকা ধরার জন্য চড়ই আকারের এ পাখিটির চঞ্চু চামচের মত। গ্রীষ্মে উত্তরপূর্ব রাশিয়া বিশেষত সাইবেরিয়াতে এরা বাসা বাঁধে। পরে উপকূল ধরে উড়ে এসে শীতে দক্ষিণ-পূর্ব এশিয়ায় বিশেষত মিয়ানমার ও বাংলাদেশ বাসা বাঁধে। থাকে উপকূলীয় এলাকার কাদাচরে বা সৈকতের কাছাকাছি নরম মাটিতে। তাই এটি সৈকতপাখি হিসেবেও পরিচিত। এই পাখিটি মহাবিপন্ন বলে বিবেচিত।
আকার
thumb|left|100px|ঠোঁটের চিত্র। এ পাখির দৈর্ঘ্য ১৭ সেন্টিমিটার, ডানা ১০ সেন্টিমিটার, ঠোঁট ২.২ সেন্টিমিটার, ঠোঁটের চামচের মতো অংশ ১.১ সেন্টিমিটার, পা ২.১ সেন্টিমিটার ও লেজ ৩.৮ সেন্টিমিটার। এর উপরের অংশের রঙ অনেকটা ফিকে ধূসর ও নিচের অংশটা সাদা।
খাদ্য
ভেজা বালি-কাদার ওপরের স্তর থেকে এরা খাদ্য সংগ্রহ করে। এদের খাদ্যের তালিকায় আছে_ নানা জাতের অমেরুদণ্ডী প্রাণী।
স্বভাব
শেওলা বা খাটো উইলো গাছে ঢাকা প্রান্তরের মাটিতে ঘাস, পাতা, শেওলার বাসা বানিয়ে এগুলো ডিম পাড়ে। একসঙ্গে চারটি পর্যন্ত ডিম দেয়। ২০ দিনের মাথায় ডিম থেকে ছানা বের হয় এবং চার সপ্তাহের মাথায় ছানা বাসা ছেড়ে উড়তে শেখে।
মাহমুদুর রহমান বেলায়েত
মাহমুদুর রহমান বেলায়েত হলেন নোয়াখালী জেলা বাংলাদেশ আওয়ামী লীগের নেতা, মুক্তিযোদ্ধা ও মুজিব বাহিনীর জেলা প্রধান। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য।
জন্ম
মাহমুদুর রহমান বেলায়েত ১ জুলাই ১৯৪৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নোয়াখালী জেলার সদর উপজেলার গুপ্তাঙ্গ গ্রামে জন্মগ্রহণ করেন।
রাজনৈতিক ও কর্মজীবন
মাহমুদুর রহমান বেলায়েত নোয়াখালী জেলায় মুক্তিযুদ্ধের অন্যতম সংগঠক হিসেকে ভূমিকা রাখেন। মুক্তিযুদ্ধ চলাকালে তিনি ছিলেন নোয়াখালী জেলা মুজিব বাহিনীর প্রধান। চৌমুহনী এসএ কলেজের সাবেক ভিপি ও কেন্দ্রীয় ছাত্রলীগের সহ সভাপতি হিসেবে দায়িত্ব পালন করা মাহমুদুর রহমান বেলায়েত নোয়াখালী জেলা আওয়ামীলীগের সভাপতি হিসেবেও দায়িত্ব পালন করেছেন। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য। জুন ১৯৯৬ ও ২০০১ সালের নির্বাচনে অংশগ্রহণ করে তিনি পরাজিত হন।
যোগবশিষ্ঠ
যোগবাশিষ্ঠ (योग-वासिष्ठ) মহা-রামায়ণ, আর্ষ রামায়ণ, বশিষ্ঠ রামায়ণ, যোগবশিষ্ঠ-রামায়ণ ও  জ্ঞানবশিষ্ঠ নামেও পরিচিত, ) হল ঐতিহাসিকভাবে জনপ্রিয় ও প্রভাবশালী হিন্দুধর্মের সমন্বিত দার্শনিক গ্রন্থ, যা ৬ষ্ঠ বা ৭ম খৃষ্টাব্দ থেকে ১৪ বা ১৫ খৃষ্টাব্দ সময়কালে রচিত। এটি মহর্ষি বাল্মীকি কর্তৃক রচিত বলে মনে করা হয়, কিন্তু এর প্রকৃত লেখকের নাম অজানা। সম্পূর্ণ গ্রন্থটিতে ২৯,০০০টিরও বেশি শ্লোক রয়েছে। গ্রন্থটির সংক্ষিপ্ত সংস্করণটিকে লঘু যোগবশিষ্ঠ বলা হয় এবং এতে ৬,০০০টি শ্লোক রয়েছে। গ্রন্থটির
নামকরণ করা হয়েছে ঋ  বশিষ্ঠের নাম অনুসারে, যাকে ঋগ্বেদের সপ্তম মণ্ডলের মন্ত্রদ্রষ্টা ঋষি। আদি শঙ্কর তাঁকে হিন্দু দর্শন বেদান্ত দর্শনের প্রথম ঋষি হিসেবে অভিহিত করেছেন। রাজপুত্র রাম ঋষি বশিষ্ঠের সাথে অধ্যাত্ম তত্ত্ব সম্পর্কিত আলোচনায় এই গ্রন্থের মূল উপজীব্য। যোগবাশিষ্টে ছয়টি কাণ্ড বা অধ্যায় নিয়ে গঠিত। প্রথম কাণ্ডে জীবনের প্রকৃতি, মানুষের কষ্ট ও বিশ্বের প্রতি ঘৃণা নিয়ে রামের হতাশা উপস্থাপন করে। দ্বিতীয়টি বর্ণনা করে, রামের চরিত্রের মাধ্যমে, মুক্তির আকাঙ্ক্ষা এবং যারা এই ধরনের মুক্তি চায় তাদের প্রকৃতি। তৃতীয় ও চতুর্থ বই দাবি করে যে মুক্তি আধ্যাত্মিক জীবনের মাধ্যমে আসে, যার জন্য আত্ম-প্রচেষ্টা প্রয়োজন, এবং বর্তমান সৃষ্টিতত্ত্ব এবং অস্তিত্বের আধিভৌতিক তত্ত্বগুলি গল্পগুলিতে এমবেড করা হয়েছে। এই দুটি বই স্বাধীন ইচ্ছা এবং মানুষের সৃজনশীল শক্তির উপর জোর দেওয়ার জন্য পরিচিত। পঞ্চম বইটি ব্যক্তিকে মুক্তি দেওয়ার জন্য ধ্যান এবং এর ক্ষমতা নিয়ে আলোচনা করে, যখন শেষ বইটি আলোকিত ও আনন্দময় রামের অবস্থা বর্ণনা করে।
যোগবশিষ্ঠ শিক্ষাগুলি গল্প ও উপকথার মতো গঠন করা হয়,  অদ্বৈত বেদান্তের মতই দার্শনিক ভিত্তি সহ,  বিশেষভাবে অদ্বৈতের দৃষ্টি-সৃষ্টি উপদর্শনের সাথে সম্পর্কিত যেটি মনে করে যে "সমস্ত জিনিসের জগৎ হল মনের বস্তু"। পাঠ্যটি মায়া ও ব্রহ্মের নীতিগুলি, সেইসাথে অদ্বৈততার নীতিগুলি,  এবং যোগের আলোচনার জন্য উল্লেখযোগ্য। পাঠ্যটির সংক্ষিপ্ত রূপটি ১৫ শতকে ফার্সি ভাষায় অনুবাদ করা হয়েছিল।
গঠন
পাঠ্যটি পাণ্ডুলিপির অনেক সংস্করণে বিভিন্ন সংখ্যক শ্লোক সহ বিদ্যমান, তবে একই বার্তা রয়েছে। সম্পূর্ণ সংস্করণে ২৯,০০০টিরও বেশি,  কয়েকটিতে ৩২,০০০টি শ্লোক রয়েছে,  আর কিছু সংস্করণে প্রায় ৩৬,০০০টি শ্লোক রয়েছে। কাশ্মীরের অভিনন্দ দ্বারা সংক্ষিপ্ত সংস্করণ হল লাঘু যোগবশিষ্ঠ এবং এতে ৬,০০০টি শ্লোক রয়েছে।
পাঠ্যটি ছয়টি বই নিয়ে গঠিত:
যোগবশিষ্ঠ পাণ্ডুলিপির নির্নয় সাগর সংস্করণের প্রথম গ্রন্থে ১১৪৬টি শ্লোক, দ্বিতীয়টিতে ৮০৭টি, তৃতীয়টিতে ৬৩০৪টি শ্লোক, চতুর্থ গ্রন্থে ২৪১৪টি শ্লোক, পঞ্চম গ্রন্থে ৪৩২২টি শ্লোক রয়েছে, যেখানে শেষটি ১৪,২৯৬টি শ্লোক সহ দীর্ঘতম, মোট ২৯,২৮৮টি পদের জন্য।
বিষয়বস্তু
এটি মহাভারতের পরে সংস্কৃতের সবচেয়ে দীর্ঘতম হিন্দু পাঠ্য এবং যোগের গুরুত্বপূর্ণ পাঠ। এটির ধারণা ও বার্তা ব্যাখ্যা করতে সাহায্য করার জন্য ব্যবহৃত অসংখ্য ছোট গল্প এবং উপাখ্যান রয়েছে। পাঠ্যটি অদ্বৈত বেদান্ত ও শৈব ত্রিক দর্শনের প্রভাব দেখায়। হিন্দু পুরাণের পরিপ্রেক্ষিতে, যোগ বশিষ্ঠের কথোপকথনটি রামায়ণের আগে কালানুক্রমিকভাবে স্থাপন করা হয়েছে।
সনাতন বিশ্বাস এই বই পড়লে আধ্যাত্মিক মুক্তি হয়। বশিষ্ঠ ও রামের মধ্যে কথোপকথন হল যে মহান, আলোকিত ঋষি ও মুক্তির সন্ধানকারীর মধ্যে। পাঠ্যটি চেতনা, সৃষ্টিতত্ত্ব, মহাবিশ্বের প্রকৃতি ও চেতনা, দেহের চূড়ান্ত বিলুপ্তি, আত্মার মুক্তি এবং অস্তিত্বের অদ্বৈত প্রকৃতি নিয়ে আলোচনা করে।
অসমীয়া ভাষার উল্লেখযোগ্য কবিদের তালিকা
অসমীয়া ভাষার অতীত এবং বৰ্তমান সময়ের বিখ্যাত কবিদের এই পাতায় স্থান দেয়া হয়েছে।
তথ্যসূত্র
অসমীয়া ভাষাৰ উল্লেখযোগ্য কবিসকলৰ তালিকা List of Assamese poets
অনিলকুমার চন্দ
অনিলকুমার চন্দ ( ২৩ মে ১৯০৬-২১ এপ্রিল ১৯৭৬) ছিলেন শান্তিনিকেতনের শিক্ষাভবনের অধ্যাপক, কবিগুরু রবীন্দ্রনাথ ঠাকুরের মৃত্যুকাল পর্যন্ত সময়ের একান্ত সচিব, শান্তিনিকেতনের শিক্ষাভবনের কলেজ বিভাগের অধ্যক্ষ এবং পরবর্তীতে  ভারতীয় সংসদে ভারতীয় জাতীয় কংগ্রেস দলের নির্বাচিত সংসদ সদস্য। তিনি ভারত সরকারের নেহেরুর মন্ত্রী সভায় পররাষ্ট্র দপ্তরের উপমন্ত্রী এবং পরবর্তীতে পূর্ত, গৃহনির্মাণ ও সরবরাহ দপ্তরের উপমন্ত্রী ছিলেন। তিনি লন্ডনের লন্ডন স্কুল অব ইকোনমিক্সে শিক্ষালাভ করেন।তিনি ও তার স্ত্রী লেখিকা রানী চন্দ (১৯১২-১৯৯৭) রবীন্দ্রনাথ ঠাকুরের শেষ জীবনে অতি ঘনিষ্ট ছিলেন।  তাদের একমাত্র সন্তান অভিজিৎ চন্দের সঙ্গে তারা পাকাপাকিভাবে শান্তিনিকেতনে বসবাস করেন।
ড্রিমার্স (জংকুকের গান)
" ড্রিমার্স " হল ২০২২ সালের দক্ষিণ কোরিয়ান গায়ক জুংকুকের একটি গান। জংকুক দক্ষিণ কোরিয়ার প্রখ্যাত বয়ব্যান্ড বিটিএস এর কনিষ্ঠতম সদস্য এবং গায়ক।২০২২ ফিফা বিশ্বকাপের আসল সাউন্ডট্র্যাকের অংশ, গানটি সেই বছরের ফিফা বিশ্বকাপের প্রথম ম্যাচ এবং এর উদ্বোধনী অনুষ্ঠানের সাথে মিলে যাওয়ার জন্য ২০ নভেম্বর প্রকাশ করা হয়েছিল।
লাইভ পারফরমেন্স এবং মুক্তি
১৯ নভেম্বর, জাংকুকের সংস্থা বিগ হিট মিউজিক ওয়েভার্সের মাধ্যমে উদ্বোধনী অনুষ্ঠানে তার অংশগ্রহণের ঘোষণা দেয়। পরের দিন, ফিফার অফিসিয়াল টুইটার অ্যাকাউন্টে গায়ক তার আসন্ন পারফরম্যান্সকে উত্যক্ত করার একটি ভিডিও শেয়ার করেছে। পারফরম্যান্সে জাংকুককে একটি কালো স্যুটে দেখানো হয়েছিল, যার চারপাশে ব্যাকগ্রাউন্ড ড্যান্সার ছিল, পারফরম্যান্সের মাঝপথে ফাহাদ আল কুবাইসি যোগ দিয়েছিলেন।
মিউজিক ভিডিও
গানটির জন্য একটি মিউজিক ভিডিও ঘোষণা করা হয়েছে, ২২ নভেম্বর একটি নির্ধারিত রিলিজ তারিখ সহ ভিডিওটি ফিফার ইউটিউব চ্যানেলে প্রকাশ করা হচ্ছে।
ওয়াহিদ ইবনে রেজা
ওয়াহিদ ইবনে রেজা একজন বাংলাদেশি প্রকৌশলী, অ্যানিমেশনকর্মী, চিত্রনাট্যকার, চলচ্চিত্র নির্মাতা, অভিনেতা, কবি ও লেখক। হলিউডের চলচ্চিত্র ও টেলিভিশন ইন্ডাস্ট্রিতে ভিজুয়াল ইফেক্টস ও এনিমেশনে প্রোডাকশন ম্যানেজমেন্টে কাজ করেন। নটর ডেম কলেজ, বুয়েট এ পড়ার পর নিজের আগ্রহকে প্রাধান্য দিয়ে চলচ্চিত্র নির্মাণের উপরে ইউনিভার্সিটি অব ব্রিটিশ কলাম্বিয়া থেকে বিএফএ ডিগ্রি নিতে কানাডায় পাড়ি জমান। তিনি মডেল, উপস্থাপক এবং অভিনেতা হিসাবে বাংলাদেশের সাংস্কৃতিক অঙ্গনে পরিচিত
জন্ম ও পরিচয়
ওয়াহিদ ঢাকায় জন্মগ্রহণ করেন৷ পিতা অধ্যাপক মোহাম্মদ রেজাউল করিম বাংলাদেশ সরকারের সাবেক প্রতিমন্ত্রী ও মা অ্যাডভোকেট সুরাইয়া করিম মুন্নী।
শিক্ষাজীবন
ওয়াহিদ ১৯৯৮ সালে গভঃ ল্যাবরেটরি হাই স্কুল, ঢাকা থেকে মাধ্যমিক এবং ২০০০ সালে নটর ডেম কলেজ, ঢাকা থেকে উচ্চমাধ্যমিক পাশ করেন। পরবর্তীতে তিনি বাংলাদেশ প্রকৌশল বিশ্ববিদ্যালয় (বুয়েট) থেকে যন্ত্র প্রকৌশলে বিএসসি ডিগ্রি অর্জন করেন। এরপর চলচ্চিত্র নির্মাণের উপরে ইউনিভার্সিটি অব ব্রিটিশ কলাম্বিয়া থেকে বিএফএ ডিগ্রি অর্জন করেন।
হলিউড
২০১৩ সালে তিনি বার্ডেল এনিমেশন স্টুডিওতে রিক এন্ড মরটি এনিমেটেড সিরিজে প্রডাকশন এসিস্ট্যান্ট হিসাবে কাজ শুরু করার মাধ্যমে হলিউডের প্রোডাকশনে যাত্রা শুরু করেন। পরে ব্রিটিশ কলাম্বিয়ার এমিপিস ও ম্যাথোড স্টুডিওস এ কাজ করেন। ২০১৭ সালে তিনি সনি পিকচার্স ইমেজওয়ার্কস এ অ্যাসোসিয়েট প্রোডাকশন ম্যানাজারের পদ পান।
উল্লেখযোগ্য কাজ
ওয়াহিদ এমি পুরস্কার বিজয়ী রিক এন্ড মরটি এবং গেম অব থ্রোনস, অস্কার মনোনয়ন প্রাপ্ত সিনেমা ডক্টর স্ট্রেঞ্জ, গার্ডিয়ান্স অব দ্যা গ্যালাক্সি ভলিউম টু, ব্ল্যাক প্যান্থার ও অ্যাভেঞ্জার্স: ইনফিনিটি ওয়ার এ কাজ করেছেন।।
উল্লেখযোগ্য কর্ম
ওয়াহিদ ইবনে রেজা বাংলায় প্রথম ত্রিমাত্রিক অ্যানিমেশন কার্টুন সিরিজ চাচা বাহিনীর আজব কাহিনি-এর প্রযোজক। মুক্তিযোদ্ধা বাবার প্রতি অনুপ্রাণিত হয়ে তিনি বাংলাদেশের প্রথম মুক্তিযুদ্ধ বিষয়ক দ্বিমাত্রিক অ্যানিমেশন চলচ্চিত্র সারভাইভিং:৭১ তৈরি করেন।
পুরস্কার ও সম্মাননা
হোয়াট অ্যাম আই ডুইং হেয়ার (২০১৩) স্বল্পদৈর্ঘ্য চলচ্চিত্রটির জন্য তিনি সারি ফিল্ম ফেস্টিভ্যাল ২০১৪ এ বেস্ট স্টুডেন্ট ফিল্ম পুরস্কার অর্জন করেন। মন্ট্রিল ওয়ার্ল্ড ফিল্ম ফেস্টিভালে তিনি বেস্ট স্টুডেন্ট ফিল্ম পুরস্কার পান। ২০১৫ সালে এডমন্ড ফিল্ম ফেস্টিভ্যালে আবারো বেস্ট স্টুডেন্ট ফিল্ম পুরস্কার পান। দ্যা গোল্ডেন এগ ফিল্ম ফেস্টিভ্যাল এ তিনি হোয়াট অ্যাম আই ডুইং হেয়ার (২০১৩) শর্ট ফিল্মটি বেশ আলোচিত হয় এবং সুনাম অর্জন করে । তিনি ফিল্মটিতে নিজের জীবনে ঘটে যাওয়া ঘটনাগুলোকে তুলে ধরেছেন নান্দনিক উপায়ে। এই ফিল্মটির জন্যই তিনি জফি ল এওয়ার্ডে এ সেরা স্বল্পদৈর্ঘ্য চলচ্চিত্র, সেরা অভিনেতা, সেরা পরিচালকও সেরা অরিজিনাল স্ক্রিন প্লে বিভাগে মনোনীত হন।
গ্নু সি লাইব্রেরি
গ্নু সি লাইব্রেরি বা জিলিবসি (GNU C Library/glibc) সি স্ট্যান্ডার্ড লাইব্রেরির গ্নু প্রকল্প প্রয়োগ। এর নাম এমন হলেও, এটি প্রত্যক্ষভাবে সি++ (এবং পরোক্ষভাবে অন্যান্য প্রোগ্রামিং ভাষা) সমর্থন করে। ৯০-এর দশকের শুরুর দিকে ফ্রি সফটওয়্যার ফাউন্ডেশন তাদের গ্নু অপারেটিং সিস্টেমের জন্যে এর শুরু করেন।
গ্নু লেসার জেনারেল পাবলিক লাইসেন্সের অধীনে মুক্তি পাওয়া জিলিবসি একটি ফ্রি সফটওয়্যার। গ্নু সি লাইব্রেরি গ্নু ব্যবস্থা ও গ্নু/লিনাক্স, সাথে সাথে লিনাক্সকে কার্নেল হিসেবে ব্যবহার করা সব অপারেটিং সিস্টেমের জন্যে কোর লাইব্রেরি সমূহ সরবরাহ করে। এ লাইব্রেরি সমূহ গুরুত্বপূর্ণ অ্যাপলিকেশন প্রোগ্রামিং ইন্টারফেস প্রদান করে।
আলা নাজ্জার
আলা নাজ্জার (علاء نجار)  একজন চিকিৎসক, উইকিপিডিয়ান এবং ইন্টারনেট কর্মী, যিনি আরব সম্প্রদায় ও চিকিৎসা সংক্রান্ত প্রবন্ধগুলোর উন্নয়নে অগ্রণী ভূমিকার জন্য ২০২১ সালের আগস্টে উইকিপিডিয়ার সহ-প্রতিষ্ঠাতা জিমি ওয়েলস কর্তৃক  উইকিম্যানিয়ায় বর্ষসেরা উইকিমিডিয়ান নির্বাচিত হন।
আলা নাজ্জার ব্যবহারকারী নাম علاء ব্যবহার করে উইকিপিডিয়ায় অবদান রাখেন, তিনি উইকিপ্রকল্প মেডিসিনের সক্রিয় অবদানকারী এবং আরবি উইকিপিডিয়ার স্বেচ্ছাসেবী প্রশাসক ও একজন উইকিমিডিয়া স্টুয়ার্ড। তিনি উইকিমিডিয়া লেভান্ট-এর একজন বোর্ড সদস্য এবং উইকিজার্নাল অফ মেডিসিনের সম্পাদকমণ্ডলী সদস্য।
শিক্ষা এবং কর্মজীবন
নাজ্জার আলেকজান্দ্রিয়া বিশ্ববিদ্যালয়ের ঔষধ অনুষদ থেকে ২০২১ সালের জানুয়ারিতে ব্যাচেলর অব মেডিসিন, ব্যাচেলর অব সার্জারি (এমবি বিসিএইচ) পাশ করেন। ২০২১ সালে দ্য ন্যাশনাল কে তিনি জানান যে বর্তমানে তিনি "একটি খুব ব্যস্ত সরকারী হাসপাতালে" নিযুক্ত রয়েছেন।
উইকিপিডিয়া এবং উইকিমিডিয়া কার্যক্রম
থাম্ব|নাজ্জার উইকি আরাবিয়া ২০১৯-এ উইকিপ্রকল্প মেডিসিন সম্পর্কে উপস্থাপন করছেন। নাজ্জার ২০১৪ সাল থেকে একজন সক্রিয় অবদানকারী হিসেবে আছেন, এবং তার বেশিরভাগ সম্পাদনা ঔষধ-সম্পর্কিত নিবন্ধের উপর দৃষ্টি নিবদ্ধ করে। তিনি আরবি ভাষার উইকিপিডিয়ায় প্রশাসক এবং উইকিমিডিয়া ফাউন্ডেশনের আরও বেশ কয়েকটি প্রকল্পে গুরুত্বপূর্ণ ভূমিকা পালন করেন। তিনি উইকিমিডিয়া লেভান্টের বোর্ড সদস্য এবং ডিসেম্বর ২০১৮ থেকে উইকি জার্নাল অফ মেডিসিনের সম্পাদকীয় বোর্ড সদস্য। এছাড়াও, তিনি আরবি উইকিপিডিয়ার অফিসিয়াল সামাজিক যোগাযোগ নেটওয়ার্ক দলের সদস্য।
তিনি আরবি বিশ্বকোষে কোভিড-১৯ প্রকল্পের নেতৃত্ব দেন এবং প্রধানত উইকিপ্রকল্প মেডিসিনে অবদান রাখেন। তিনি চিকিৎসা সংক্রান্ত ভুল তথ্য অপসারণ এবং সত্য-পরীক্ষিত তথ্য দিয়ে মহামারীর মোকাবেলায় সাহায্য করেন।
দীপালি নাগ
দীপালি নাগ( ২২ ফেব্রুয়ারি ১৯২২ - ২০  ডিসেম্বর, ২০০৯) ছিলেন আগ্রা ঘরানার বিশিষ্ট  হিন্দুস্তানি শাস্ত্রীয় সংগীতের কণ্ঠশিল্পী। বাংলা রাগপ্রধান গানের প্রথম মহিলা শিল্পী ছিলেন তিনি।